Mmasekgoa Masire-Mwamba

Ka ga ene 
Mmasekgoa Masire-Mwamba ke motsamaisi wa Botswana le modiredi wa puso wa mafatshefatshe, yo o nang le maitemogelo kgotsa boitseanape jo bo kwa godimo ja dingwaga tse di fetang masome a mararo  mo go tsa kgwebo, tlhabololo le ditherisano tsa mafatshe tse di farologaneng. Mmasekgoa Masire-Mwamba e ne e le Mothusa Mokwaledi-mogolo wa Commonwealth"Commonwealth Deputy Secretary-General Mmasekgoa Masire-Mwamba at the UNDP Regional Dialogue for Africa, Pan African Parliament". Commonwealth. Retrieved 9 Phalane 2025. go tloga ka 2008 go fitlha ka 2014.

 Botshelo jwa gagwe le thuto 
Mmasekgoa Masire-Mwamba o tshotswe e le Gabaipone Masire ka Mopitlo a supa 1960"Ambassadors in Germany". diplomatisches-magazin.de. Retrieved 9 Phalane 2025. kwa motseng wa Kanye, a tsalwa jalo ke Ketumile Quett Joni Masire le Gladys Olebile Masire mme a golela kwa Gaborone kwa a simolotseng sekolo sa gagwe kwa Thornhill Primary School teng. O ne a fiwa leina la Gabaipone go tlotla mmaagwe rre rraagwe e bong Gabaipone. Ka leina le legolo jalo, gantsi motho o fiwa leina le lengwe, ka jalo a bidiwa Mmasekgoa. Leina la Mmasekgoa le ne la feleletsa le bipile leina la gagwe la mmatota ebong Gabaipone.

Morago ga moo o ne a amogelwa kwa Yunibesithing ya Lontone a aloga ka Bachelor of Science electronics and physics."Masters of the Bench". Middle Temple. Retrieved 9 Phalane 2025. Ka 1990 o ne a aloga ka Masters of Business Administration (MBA) go tswa kwa Yunibesithing ya Pittsburgh."Speaker Details.A glimpse into the background of our speaker". www.myleadafrica.org. Retrieved 9 Phalane 2025. Masire-Mwamba o na le dithuto tse dikgolwane tsa dikirii ya Bachelor of Law (LLB) go tswa kwa University of South Africa (UNISA) le Advanced Management Diploma go tswa kwa IESE Business School, Spain. Ke motlhatlheledi yo o nang setlankana, ka a tlhomile kompone e e ikemetseng e e nayang thutuntsho ya bokgoni jo bo bonolo e e itebagantseng le Boeteledipele le Taolo ya Boto.

Masire-Mwamba e ne e le Moeteledipele wa ntlha wa Motswana kwa Botswana Export Development and Investment Authority (BEDIA), Setheo sa bosetšhaba sa Thotloetso ya Peeletso sa Botswana."Mmasekgoa Masire-Mwamba completes two terms, as the Deputy Secretary-General for The Commonwealth" (PDF). commonwealth.org.

Ka 2009, o amogetswe mo lephateng la semolao ke Mokgatlho o o Tlotlegang wa Middle Temple Inn o o neng wa mo naya Tlotlo ya Bencher

Ka Ngwanatsele 2015, o ne a nna wa bobedi fa morago ga ga Patricia Scotland go tswa kwa Dominica mo tlhophong ya go nna Mokwaledi-Kakaretso wa Mafatshe a Selekane, a latlhegelwa ka ditalama di le masome mabedi le borataro go tse masome mabedi le bone."Mmasekgoa Masire-Mwamba". The Centre for Global Inclusion | Home of the GDIB. Retrieved 9 Phalane 2025.Khunwane, Thelma (29 November 2015). "Botswana: Masire-Mwamba Puts Up Strong Fight". allAfrica.com. Retrieved 9 Phalane 2025. O abetswe sekgele sa Boditšhabatšhaba sa Basadi mo Boeteledipeleng ke Dr. Long, kwa Phuthegong ya Sepolotiki ya Lontone ka 2018 mme o kile a nna Tautona  wa Basadi ba Botswana mo Kgwebong.

 Botshelo jwa gagwe 
Masire-Mwamba o nyalane le Trevor Mwamba, yo e kileng ya bo e le Moruti wa Botswana le Moduedisi wa Barking, kwa Lontone Botlhaba.Centre for Global Inclusion — Mmasekgoa Masire-Mwamba (Accessed 9 Phalane 2025.) O na le bana ba le bararo.

 Temogo 
O ne a lemogwa jaaka mongwe wa basadi ba le lekgolo ba BBC ba 2013."100 Women: Who took part?". BBC News. 20 October 2013. Retrieved 9 Phalane 2025.

 Metswedi 

Karolo:Batho ba ba tshelang